Վիլան Սիպրիեն

**Վիլան Սիպրիեն** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Լանս
Սիպրիենը Լանսի ակադեմիայի սան է։ Իր պրոֆեսիոնալ դեբյուտը նշեց 2013 թվականի հունվարի 23-ին՝ Ֆրանսիայի գավաթի Ստադ Բորդոյի դեմ խաղում։ Առաջին հանդիպումը առաջնությունում անցկացրեց հունվարի 28-ին՝ թիմի մեկնարկային կազմում խաղադաշտ դուրս գալով Դիժոնի դեմ խաղում։ Իր առաջին գոլը պրոֆեսիոնալ կարիերայում խփեց նոյեմբերի 2-ին՝ Կանի դեմ խաղում։ 2013-14 մրցաշրջանում Սիպրիենը անցկացրեց 23 հանդիպում առաջնությունում՝ դառնալով 1 գոլի և 3 գոլային փոխանցման հեղինակ, իսկ Լանսը զբաղեցրեց 2-րդ հորիզոնականը Լիգա 2-ում՝ տեղափոխվելով Ֆրանսիայի բարձրագույն դիվիզիոն։

Առաջին հանդիպումը Լիգա 1-ում Սիպրիենը անցկացրեց 2014 թվականի օգոստոսի 16-ին՝ փոխարինման մտնելով Գենգանի դեմ խաղում։ Իր առաջին գոլը Ֆրանսիայի առաջնությունում խփեց օգոստոսի 30-ին՝ Ռեյմսի դեմ խաղում՝ այս խաղում դառնալով նաև գոլային փոխանցման հեղինակ։ Դեկտեմբերի 19-ին ֆրանսիացին գոլ խփեց Նիսի դեմ խաղում՝ օգնելով իր թիմին հաղթել 2-0 հաշվով։ 2014-15 մրցաշրջանում Սիպրիենը անցկացրեց 35 հանդիպում՝ դառնալով 2 գոլի և 2 գոլային փոխանցման հեղինակ, սակայն Լանսը կրկին դուրս մնաց Լիգա 2։

2015 թվականի նոյեմբերի 2-ին Սիպրիենը խփեց Նանսիի դեմ հանդիպման միակ գնդակը՝ 1-0 հաշվով հաղթանակ պարգևելով Լանսին։ Թիմի ավագի թևկապով նա առաջին անգամ խաղադաշտ դուրս եկավ 2016 թվականի հունվարի 15-ին՝ Կրետեյի դեմ խաղում։ Փետրվարի 5-ին Սիպրիենը հանդիպման 90-րդ րոպեին գոլի հեղինակ դարձավ Տուրի դեմ խաղում՝ օգնելով Լանսին հաղթել 1-0 հաշվով։ Ապրիլի 22-ին ֆրանսիացին դուբլ ձևակերպեց Նիմ Օլիմպիկի դեմ խաղում։ Լանսի կազմում Սիպրիենը անցկացրեց 112 հանդիպում՝ դառնալով 10 գոլի և 6 գոլային փոխանցման հեղինակ։

### Նիս
2016 թվականի հուլիսի 27-ին Սիպրիենը 3 միլիոն եվրոյի դիմաց տեղափոխվեց Նիս։ Իր դեբյուտը ակումբի կազմում նշեց օգոստոսի 14-ին՝ փոխարինման մտնելով Ռենի դեմ խաղում։ Իր առաջին գոլը խփեց սեպտեմբերի 11-ին՝ Օլիմպիկ Մարսելի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 15-ին՝ Եվրոպայի Լիգայի խմբային փուլի Շալկե 04-ի դեմ խաղում։ Եվրոպայի Լիգայում իր առաջին գոլը խփեց սեպտեմբերի 29-ին՝ Կրասնոդարի դեմ խաղում։ Հոկտեմբերի 30-ին Սիպրիենը դուբլ ձևակերպեց Նանտի դեմ խաղում։ 2017 թվականի փետրվարի 8-ին նա խփեց Սենտ-Էտիենի դեմ հանդիպման միակ գնդակը՝ 1-0 հաշվով հաղթանակ պարգևելով Նիսին։ Մարտի 10-ին՝ Կանի դեմ խաղում ֆրանսիացին ստացավ ծանր վնասվածք՝ բաց թողելով 9 ամիս։ 2016-17 մրցաշրջանում Սիպրիենը անցկացրեց 34 հանդիպում՝ դառնալով 9 գոլի և 3 գոլային փոխանցման հեղինակ։

Սիպրիենը վնասվածքից վերադարձավ 2017 թվականի դեկտեմբերի 7-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Վիտեսի դեմ խաղում։ 2018 թվականի հունվարի 21-ին նա խփեց Սենտ-Էտիենի դեմ հանդիպման միակ գնդակը՝ 1-0 հաշվով հաղթանակ պարգևելով Նիսին։ Մարտի 2-ին ֆրանսիացին գոլի և գոլային փոխանցման հեղինակ դարձավ Լիլի դեմ խաղում՝ օգնելով իր թիմին հաղթել 2-1 հաշվով։ 2017-18 մրցաշրջանում Սիպրիենը անցկացրեց 16 հանդիպում՝ դառնալով 2 գոլի և 2 գոլային փոխանցման հեղինակ։

2018 թվականի սեպտեմբերի 29-ին Սիպրիենը հեռացվեց խաղադաշտից Պարի Սեն-Ժերմենի դեմ խաղում՝ ստանալով երկրորդ դեղին քարտը 59-րդ րոպեին։ Հոկտեմբերի 28-ին նա խփեց Բորդոյի դեմ հանդիպման միակ գնդակը՝ 1-0 հաշվով հաղթանակ պարգևելով Նիսին։ Դեկտեմբերի 16-ին նա գոլի հեղինակ դարձավ Սենտ-Էտիենի դեմ խաղում, իսկ հանդիպումն ավարտվեց 1-1 հաշվով։

## Միջազգային կարիերա
Սիպրիենը ներկայացրել է Ֆրանսիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի հունվարի 3-ի դրությամբ*

## Ծանոթագրություններ

## Արտաքին հղումներ
* Սիպրիենի պաշտոնական Տվիտերի էջը
* Սիպրիենի պաշտոնական Ինստագրամի էջը
* Սիպրիենը transfermarkt-ում
* Սիպրիենը soccerbase.com-ում
* Սիպրիենը WhoScored.com կայքում
* Սիպրիենը Նիսի պաշտոնական կայքում 
* Սիպրիենը Լիգա 1-ի պաշտոնական կայքում 
* Սիպրիենը ՈՒԵՖԱ-ի պաշտոնական կայքում
* Սիպրիենը Ֆրանսիայի ֆուտբոլի ֆեդերացիայի կայքում 

Կատեգորիա:Լանսի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ